Odense Adresse-Contoirs Efterretninger, 1846-08-06
Stænderforsamlingen i Roeskilde. J det trettende Møde den 31 Juli behandledes Prok. Christensens Andr. indeholdende en Besværing over Cancellie-Circulairet af 8 Novbr. 1845. Da Præsidenten satte under Afstemning, om der i Anledning af Andragendet skulde nedsættes Committee, blev dette Spørgsmaal, med 52 St. mod 8, besvaret bekræftende. Valget af Committeens Medlemmer, der bestemtes til fem, blev udsat til næste Møde. - J fjortende Møde den 1 August blev til foreløbig Behandling foretaget Sagen betræffende: Udkast til en Plakat om, at autoriserede Kort ved Afhændelsen af Fæstegods og Udstykningen af Landeiendomme skulle følge Adkomstbrevene paa de paa gjeldende Steder og Parceller. Som Referent for den i Sagen nedsatte Committee (Hunderup, Frederiksen, Hillerup) oplæste Kammerraad Hillerup Committeens Betænkning. Paa Dagslisten stod derefter for Tour til Foretagelse den af Prok. Christensen, Kammerraad Frederiksen, Gaardmand Steffensen, Brændeviinsbr. Sidenius og Kjøbmand Sidenius indgivne Besværing over Cancellie-Circulairet af 8 Novbr. f. A. samt vedkommende Øvrigheds Forstaaelse og Anvendelse af det allerhøieste Reskript om sammes Ophævelse. Producenten, Prof. Christensen rettede det Spørgsmaal til Præsidenten, om ikke denne Sag kunde foretages i Forbindelse med den næste Sag, der stod for Tour, nemlig den af ham indgivne Besværing fra Kjøbenhavns Amts Landcommunalforening over CancellieCirculairet af 8 Novbr. f. A., idet nemlig Præmisserne til denne sidstnævnte Besværing næsten ordlydende vare benyttede til Motiveringen af den foranførte, af ham med flere Deputerede indgivne, Besværing, og han der før troede, naar begge Sager skulde behandles under Eet, at kunne, hvad Besværingen fra Kjøbenhavns AmtsLandcommunalforening angik, indskrænke sig til at oplæse Jndstillingspunktet, der, som gaaende ud fra et mere almindeligt Standpunkt, var mere generelt, end Jndstillingen i den anden Besværing. Da Præsidenten Jntet fandt derimod at erindre, oplæste Producenten Jndstillingspunktet i den ovennævnte fra Kjøbenhavns AmtsLandcommunalforening indgivne Besværing, som lyder saaledes: Vi andrage derfor ærbødigst, at Stænderne for Hs. M. Kongen i en allerunderdanigst Petition ville føre saadan Besværing over det kongelige danske Cancellie med Hensyn til det omhandlede Circulaire af 8 Novbr. f. A., og med Hensyn til den Forstaaelse af Hs. Majestæts allerhøieste Reskript om Ophævelse af Samme, Man, som antydet, i Ord og Gierning synes at ville gjøre gjeldende, at Ansvarligheden for det fra Stats Øvrighedens Side ved denne Leilighed udviste Forhold vedbørligen bliver udtalt, og vor Stands Forsamlings og Forhandlingsfrihed vedbørligen gjenoprettet. Efterat have oplæst dette Jndstillingspunkt, forelæste Producenten den forommeldte fra ham og fire andre Deputerede indgivne Besværing. Da det af Præsidenten sattes under Afstemning, om de tvende omhandlede Andragender skulde undergives Commiteebehandling, blev dette Spørgsmaal, med 32 St. mod 26, besvaret bekræftende, hvornæst det, med 55 St. mod 3 vedtoges, at de skulde henvises til den Committee, som i det foregaaende Møde var besluttet nedsat i Anledning af et lignende Andragende. Dagsordenen førte derpaa til den indledende Behandling af den af Høiesteretsadvokat Lehmann indleverede Besværing fra Bestyrelsen af den borgerlige Læseforening i Kjøbenhavn over Politiets Anvendelse af Cancellie-Circulairet af 8 Novbr. f. A. paa Læse foreningen, hvilket Andragende Producenten oplæste.